Hulladék- és pénztakarékos megoldás jön az IKEA-tól

Kötelezettségvállalásához híven – miszerint az embereket egészségesebb és fenntarthatóbb otthoni életre inspirálja –, az IKEA 2021. októberéig kivonja a lakberendezési termékeinek globális kínálatából a nem újratölthető alkáli elemeket. Ezzel a döntésével az IKEA a tölthető elemek használatára szeretné ösztönözni vásárlóit. A tölthető elemek rendszeres használata hosszú távon pénzmegtakarítást jelent a vásárlók számára, miközben kevesebb hulladékot termelnek otthonukban.